પાંચમા અને છેલ્લા દિવસે, દુબઈથી 150 કિલોમીટર દૂર આવેલ ‘અલ એન’ શહેર જોવા ગયા. ત્યાં પ્રાણી સંગ્રહાલય, મ્યુઝીયમ અને ટેકરીઓ પર આવેલ ગરમ પાણીના ઝરા જોયા. પ્રાણીસંગ્રહાલયમાં ડાયનોસોર પાર્ક ગમ્યો. અમે રસ્તામાં એક વિશેષ બાબત એ નોંધી કે અહીં એક શહેરથી બીજા શહેર જવાના આખા રસ્તા પર લાઈટોની વ્યવસ્થા હતી, જે સામાન્યત: આપણે ત્યાં નથી હોતી. છેવટે અમારો દુબઈ પ્રવાસ પૂર્ણ થયો. રાત્રે વિમાનમાં બેસીને સવારે તો અમદાવાદ પહોંચી ગયા ! દુબઈ એકવાર જોવાલાયક તો ખરું જ, એમ લાગ્યું. ખાસ તો ત્યાંની સ્વચ્છતા, સુઘડતા, મકાનો, ડેઝર્ટ સફારી, સ્નો પાર્ક, બુર્જ ખલીફા, જુમેરા બીચ, પામ આઈલેન્ડ, એકવેરિયમ અને મિલનસાર સ્વભાવના લોકો – આ બધું મગજની મેમરીમાં કંડારાઈ ગયું છે અને હંમેશા યાદ રહેશે.